BB për Kosovën: rritja ekonomike më 2019, 4.4 për qind – por pak vende pune
Banka Botërore tha se rritja ekonomike prej 4.4 për qind, megjithatë e pamjaftueshme për të ulur papunësinë kronike në Kosovë
Banka Botërore tha se ekonomia e Kosovës gjatë vitit 2019 pritet të rritet me 4.4 për qind, e nxitur kryesisht nga investimet publike dhe private. Ky përfundim është pjesë e një raporti mbi Evropën Juglindore, ku bëhet thirrje për përshpejtim të reformave në mënyrë që rritja aktuale të krijojë më shumë vende pune. Sipas raportit, investimet kapitale pritet ta mbajnë rritjen ekonomike në Kosovë gjatë këtij viti. Por, sfidë mbetet hyrja e madhe e të rinjve në tregun e punës dhe shpenzimet e larta publike, që nuk do të jenë të mjaftueshme për të ulur sa duhet papunësinë e lartë kronike. Marco Mantovanelli, menaxheri i Bankës Botërore për Kosovën, tha se me gjithë rritjen e lartë ekonomike, krijimi i vendeve të reja të punës është ngadalësuar dhe kjo sipas tij, po ndodh në tërë rajonin. tha ai. Zoti Mantovanelli tha se mënyra e shpërndarjes së buxhetit mbetet një nga problemet kryesore të brendshme të Kosovës. tha ai Raporti nxjerr në pah edhe rreziqet fiskale që dalin nga ligji i ri për pagat publike që u miratua nga parlamenti i Kosovës në fund të muajit shkurt, i cili sipas raportit mund të përkeqësojë politikat fiskale të Kosovës. Banka Botërore bën thirrje për reforma në ruajtjen e qëndrueshmërisë fiskale, shtimin e investimeve në arsim dhe shëndetësi për të realizuar përfitimet e përparësisë demografike dhe për të përmirësuar shkathtësitë, angazhimin dhe punësimin e të rinjve dhe grave. Po ashtu bëhet thirrje për Banka Botërore u bën thirrje institucioneve të Kosovës që të zvogëlojnë rreziqet e mundshme nga paqëndrueshmëria ekonomike botërore pas përplasjeve ndërmjet vendeve kryesore në çështjet e tregtisë. Në raportin e Bankës Botërore thuhet së në mënyrë që të drejtpeshohen rreziqet, Kosova duhet të zbatojë reformat që do të mundësonin krijimin e vendeve të reja të punës dhe krijimin e mbulesës fiskale në rast të ndonjë krize eventuale ekonomike.